

**ŠILALĖS RAJONO SAVIVALDYBĖS**

**TARYBA**

**SPRENDIMAS**

**DĖL** **UŽSAKOVO FUNKCIJŲ PAVEDIMO VIEŠAJAI ĮSTAIGAI ŠILALĖS RAJONO LIGONINEI**

2017 m. kovo 30 d. Nr. T1-85

Šilalė

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, Šilalės rajono savivaldybės vardu sudaromų sutarčių pasirašymo tvarkos aprašo, patvirtinto Šilalės rajono savivaldybės tarybos 2008 m. gruodžio 23 d. sprendimu Nr. T1-438 „Dėl Savivaldybės vardu sudaromų sutarčių pasirašymo tvarkos aprašo patvirtinimo“, 3.3 papunkčiu, atsižvelgdama į viešosios įstaigos Šilalės rajono ligoninės 2017 m. kovo 9 d. raštą Nr. SD-72 „Dėl sutikimo vykdyti užsakovo funkcijas“, Šilalės rajono savivaldybės taryba n u s p r e n d ž i a:

1. Pavesti viešajai įstaigai Šilalės rajono ligoninei atlikti projekto „Viešosios įstaigos Šilalės rajono ligoninės, esančios Vytauto Didžiojo g. 19, Šilalės m., liftų pakeitimas naujais“, įgyvendinamo pagal Sveikatos apsaugos srities investicijų projektų (investicijų projektų įgyvendinimo programų) 2017 metų sąrašą ir valstybės kapitalo investicijų paskirstymą, užsakovo funkcijas.
2. Įgalioti viešosios įstaigos Šilalės rajono ligoninės direktorių pasirašyti visus reikalingus dokumentus vykdant užsakovo funkcijas.
3. Įgalioti Šilalės rajono savivaldybės administracijos direktorių pasirašyti lėšų panaudojimo sutartį su viešosios įstaigos Šilalės rajono ligoninės direktoriumi įgyvendinant projektą „Viešosios įstaigos Šilalės rajono ligoninės, esančios Vytauto Didžiojo g. 19, Šilalės m., liftų pakeitimas naujais“.
4. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės svetainėje [www.silale.lt](http://www.silale.lt/) .

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas